paragraph_text: RSM-56 Bulava (rus. Булава, NATO oznaka: SS-NX-30, GRAU indeks 3M30) je ruski balistički projektil namijenjen lansiranju s podmornica. Njime će ruska mornarica naoružati nove nuklearne podmornice klase Borej. Planiran je da bude budući temelj ruskog nuklearnog arsenala i najskuplja je vojna investicija u državi. Projektil je nazvan "Bulava" što na ruskom znači buzdovan.